Nħoss li hu dmiri biex nikteb fuq din id-dar tant storika. Id-dar tal-konti hija dar antika li tiftakar lill-kavallieri jitwieldu u meta ngħidilkom hekk iġifieri ilha minn żmien żemżem. Din id- dar tinstab fil-limiti ta' Wied Kappara, u magħha żgur li ġġor storja twila! Din tinsab fi sqaq kemxejn kwiet bi ftit bozoz tal-ħamsinijiet li żgur ma jakkomodawx sqaq. Id-dar qiegħda qalb l-għelieqi u madwarha nibet ħaxix ħażin, effett ta' kemm ilha ma tintuża. Tilqgħek issib binja kemxejn goffa u fiċ-ċentru tagħha ssib bieb kannella b'ħabbata b'wiċċ ta' ljun. Biex tidħol jiftaħlek dixxendent tal-konti, raġel imdaħħal sew fiż-żmien li joqgħod faċċata. Jekk id-dehra ta' barra tirrappreżenta l-infern, ġewwa tħossok qisek fil-ġenna tal- art. Id-dar maqsuma fi tliet sulari. Fis-sular t'isfel xħin tidħol issib entratura li fiha hemm ajkla bbalzmata tilqgħek b' ħarsa severa fuq wiċċha. Meta timxi aktar 'il quddiem, fuq il-lemin issib l-ewwel kamra, il-kamra tal-mistednin li hija attrezzata b'kollox saħansitra hemm mejda antika tal-kawba li hi mdawra b'erba' siġġijiet lussużi. Meta timxi 'l ġewwa tara tieqa miksija b'purtieri ħomor tas-satin. Meta toħroġ mill-kamra u tinżel garigor twil ssib bitħa interna mżejna b'eluf ta' pjanti u siġar. Meta terġa' titla' u timxi iktar fuq ix-xellug issib tlett ikmamar: tal-pranzu, tal-banju u tal-kċina. Il-kamra favorita tiegħi dejjem tibqa' l-librerija li tinsab fit-tielet u l-aħħar sular. Meta tidħol fiha xxomm riħa misterjuża, u meta tmiss il-kotba ħoxnin donnhom jridu jgħaddulek messaġġ u tħoss ċerta delikatezza kbira biex tmisshom. Għalkemm il-kamra toffri sens qawwi ta' protezzjoni xorta ħdejn kmamar oħra hija sempliċi. Imma meta nintilef nħares lejn dawk il-kotba majestużi u niftakar l-istorja li jġorru magħhom dawk il-paġni sofor malajr tinsa d-deheb kollu tad-dinja għax għalija jiswew ferm iktar. Il-kamra fiha wkoll xi siġġu jew tnejn imdawrin ma' mejda li fuqha għandha lampa li toffrilek xi ftit dawl. Għalkemm ma nixtieqx ngħix fiha għax taqtgħek mill-kumplament tad-dinja xorta nista' nilmaħ l-importanza ta' dan is-sit u l- wirt storiku.
Id-Dar tal-Konti – Kyle Attard 8A